Document ID: /roh_data/filtered/fineweb-2-filterrobots_roh.jsonl.gz/45188

I vala però la resalva ch'er ils chantuns participads sco er la Confederaziun finanzieschian lur parts. Er il Cussegl grond sto anc approvar ils credits che vegnan pajads en transchas annualas.
Part da l’uniun, ch'è vegnida fundada il 2006, fan sper il chantun Grischun er ils chantuns Glaruna, Uri e Tessin. En l’entira Svizra è Alpinavera ina da quatter organisaziuns che survegn agid finanzial da la Confederaziun per promover la vendita da spezialitads.
Alpinavera è creschida ils ultims onns, er entras l'entrada dal Tessin en l'uniun, pli e pli fitg. Ella ha pudì profitar dal trend a dapli regiunalitad. En il fratemp sa participeschan 554 manaschis a l'uniun.